EXPUNERE DE MOTIVE

1. CONTEXTUL PROPUNERII

Contingentele tarifare autonome ale Uniunii sunt necesare pentru produse a căror producție în Uniune nu este suficientă pentru a satisface necesitățile industriei utilizatoare din Uniune pentru perioada contingentară în curs. Ca răspuns la cererile formulate de mai multe state membre, Comisia, în colaborare cu experții guvernelor în cauză, a analizat posibilitatea deschiderii de contingente tarifare autonome pentru anumite produse agricole și industriale.

La 22 decembrie 2009, Consiliul a adoptat Regulamentul (UE) nr. 7/2010 privind deschiderea și modul de gestionare a contingentelor tarifare comunitare autonome pentru anumite produse agricole și industriale, pentru a satisface în cele mai bune condiții cererea Uniunii pentru produsele în cauză.

Trebuie deschise contingente tarifare ale Uniunii cu taxe vamale reduse sau zero raportat la taxele autonome prevăzute de Tariful Vamal Comun, pentru volumele necesare, fără a cauza o perturbare a piețelor pentru aceste produse. Dezbaterile din cadrul reuniunilor Grupului pentru economie tarifară au indicat faptul că statele membre sunt dispuse să crească volumele contingentare pentru produsele care fac obiectul propunerii de regulament și să modifice descrierea produselor pentru contingentul cu numărul de ordine 09.2631, fără a cauza o perturbare a piețelor pentru aceste produse. De asemenea, a fost necesară închiderea contingentului tarifar cu numărul de ordine 09.2947.

Propunerea este conformă cu politicile din sectorul agricol, comercial, antreprenorial, al dezvoltării și al relațiilor externe. Mai concret, această propunere nu aduce atingere țărilor care beneficiază de un acord comercial preferențial cu UE (cum ar fi regimul SPG sau ACP ori țările candidate și potențial candidate din Balcanii de Vest).

2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

A fost consultat Grupul pentru economie tarifară, care reprezintă ramurile industriale din fiecare stat membru. Toate contingentele enumerate reflectă acordul la care s-a ajuns în cadrul grupului.

Nu s-a menționat existența niciunui risc potențial grav cu consecințe ireversibile.

Prezenta propunere va fi supusă procedurii de consultare interservicii și va fi publicată după adoptarea sa de către Consiliu.

3. ELEMENTELE JURIDICE ALE PROPUNERII

Modificarea unui regulament al Consiliului privind deschiderea și modul de gestionare a contingentelor tarifare autonome ale Uniunii pentru anumite produse agricole și industriale, având ca temei juridic articolul 31 din Tratatul privind funcționarea Uniunii Europene. În temeiul respectivului articol, contingentele tarifare autonome se stabilesc de către Consiliu cu majoritate calificată, pe baza unei propuneri a Comisiei.

Propunerea intră în sfera competenței exclusive a Uniunii. În consecință, principiul subsidiarității nu se aplică.

Aceste măsuri sunt conforme cu principiile instituite în vederea simplificării procedurilor pentru operatorii care desfășoară activități de comerț exterior, precum și cu comunicarea Comisiei din 1998 privind suspendările și contingentele tarifare autonome (C 128, 25.4.1998, p. 2).

4. IMPLICAȚIILE BUGETARE

Taxe vamale nepercepute în valoare totală de -837 623 EUR.

5. ELEMENTE OPȚIONALE

În anexa la regulamentul propus sunt expuse creșterile și modificările contingentelor autonome.

2011/0120 (NLE)

Propunere de

REGULAMENT AL CONSILIULUI

de modificare a Regulamentului (CE) nr. 7/2010 privind deschiderea și modul de gestionare a contingentelor tarifare comunitare autonome pentru anumite produse agricole și industriale

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 31,

având în vedere propunerea Comisiei Europene,

întrucât:

1. Pentru a asigura furnizarea neîntreruptă și în cantitate suficientă a anumitor mărfuri produse insuficient în Uniune și pentru a evita perturbarea pieței, în cazul anumitor produse agricole și industriale au fost deschise contingente tarifare autonome prin Regulamentul (UE) nr. 7/2010 al Consiliului[1], în cadrul cărora respectivele produse pot fi importate la o rată redusă sau zero a taxelor.

2. Volumele contingentare stabilite anterior pentru contingentele tarifare autonome ale Uniunii cu numerele de ordine 09.2767, 09.2813, 09.2628, 09.2629 și 09.2635 sunt insuficiente pentru a satisface necesitățile industriei din Uniune. Prin urmare, aceste volume contingentare trebuie mărite, de la 1 iulie în cazul contingentelor tarifare cu numerele de ordine 09.2767 și 09.2813 și de la 1 ianuarie în cazul contingentelor tarifare cu numerele de ordine 09.2628 , 09.2629 și 09.2635.

3. În plus, în ceea ce privește contingentul tarifar autonom al Uniunii cu numărul de ordine 09.2631, descrierea produsului trebuie revizuită.

4. De asemenea, continuarea acordării unui contingent tarifar pentru al doilea semestru din 2011 nu mai corespunde intereselor Uniunii. Prin urmare, contingentul cu numărul de ordine 09.2947 trebuie închis cu începere de la 1 iulie 2011, iar rândul de tabel aferent acestuia trebuie eliminat din anexa la Regulamentul (UE) nr. 7/2010.

5. Prin urmare, Regulamentul (UE) nr. 7/2010 trebuie modificat în consecință.

6. Deoarece unele dintre măsurile prevăzute de prezentul regulament trebuie să se aplice de la 1 ianuarie 2011, iar altele de la 1 iulie 2011, prezentul regulament trebuie să se aplice de la aceleași date și să intre în vigoare imediat,

ADOPTĂ PREZENTUL REGULAMENT:

Articolul 1

Anexa la Regulamentul (UE) nr. 7/2010 se modifică după cum urmează:

(1) rândurile care conțin contingentele tarifare cu numerele de ordine 09.2767, 09.2813 și 09.2631 se înlocuiesc cu rândurile prevăzute în anexa I la prezentul regulament.

(2) rândurile care conțin contingentele tarifare cu numerele de ordine 09.2628, 09.2629 și 09.2635 se înlocuiesc cu rândurile prevăzute în anexa II la prezentul regulament.

(3) rândul corespunzător contingentului tarifar cu numărul de ordine 09.2947 se elimină;

Articolul 2

Prezentul regulament intră în vigoare la data publicării în Jurnalul Oficial al Uniunii Europene .

Se aplică de la 1 iulie 2011.

Cu toate acestea, articolul 1 alineatul (2) se aplică de la 1 ianuarie 2011.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu

Președintele

ANEXA I

Contingentele tarifare menționate la articolul 1 alineatul (1)

Nr. de ordine | Codul NC | TARIC | Descrierea | Perioada de contingentare | Volumul contingentului | Nivelul dreptului contingentar (%) |

09.2767 | ex 2910 90 00 | 80 | Oxid de alil și glicidil | 1.1.-31.12. | 4 300 tone | 0 % |

09.2813 | ex 3920 91 00 | 94 | Folie de polivinil butiral coextrudată triplu stratificată fără o bandă colorată gradual conținând în greutate 29 % sau mai mult, dar nu mai mult de 31 % 2,2’-etilendioxidietil bis(2-etilhexanoat) ca plastifiant | 1.1.-31.12. | 3 000 000 m² | 0 % |

09.2631 | ex 9001 90 00 | 80 | Lentile de sticlă nemontate, prisme și elemente asamblate pentru a fi utilizate la fabricarea de bunuri care intră sub incidența codurilor NC 9002, 9005, 9013 10 și 9015 (1) | 1.1.-31.12. | 5 000 000 unități | 0 % |

ANEXA II

Contingentele tarifare menționate la articolul 1 alineatul (2)

Nr. de ordine | Codul NC | TARIC | Descrierea | Perioada de contingentare | Volumul contingentului | Nivelul dreptului contingentar (%) |

09.2628 | ex 7019 52 00 | 10 | Plasă din sticlă, țesută din fibre de sticlă acoperite cu plastic, cu o greutate de 120 g/m² (± 10 g/m²), de tipul celor utilizate la fabricarea paravanelor împotriva insectelor, sub formă de rulouri sau rame | 1.1.-31.12. | 1 900 000 m² | 0 % |

09.2629 | ex 7616 99 90 | 85 | Mânere telescopice din aluminiu, pentru fabricarea valizelor (1) | 1.1.-31.12. | 600 000 unități | 0 % |

09.2635 | ex 9001 10 90 | 20 | Fibre optice utilizate la fabricarea cablurilor din fibre de sticlă de la poziția 8544 (1) | 1.1.-31.12. | 3 300 000 km | 0 % |

FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI

1. TITLUL PROPUNERII:

Regulament al Consiliului de modificare a Regulamentului (CE) nr. 7/2010 privind deschiderea și modul de gestionare a contingentelor tarifare autonome ale Uniunii pentru anumite produse agricole și industriale

2. LINII BUGETARE

Capitol și articol: capitolul 12 articolul 120

Suma înscrisă în buget pentru exercițiul financiar 2010: € 14 079 700 000 €

3. IMPACTUL FINANCIAR

( Propunerea nu are implicații financiare

X Propunerea nu are implicații financiare asupra cheltuielilor, dar are implicații financiare asupra veniturilor — efectul este următorul:

(milioane EUR cu o zecimală)

Linie bugetară | Venituri[2] | Perioadă de 6 luni, începând cu 1/7/2011 |

Articolul 120 | Impact asupra resurselor proprii | - 0,8 |

4. MăSURI ANTIFRAUDă

Dispozițiile privind gestionarea contingentelor tarifare conțin măsurile necesare de prevenire și protecție împotriva fraudelor și iregularităților.

5. Alte observații

ANEXA I

Valabilă de la 1. 7.2011:

Contingente tarifare vizate la articolul 1

Descrierea | Volumul contingentelor (unitate/tone) | Preț estimat (EUR per tonă, m²) | Nivelul taxei (%) (2011 TVC) | Taxă vamală contingentară (%) | Pierdere venituri estimată (in EUR) |

Eter 09.2767 | + 1.800 tone (volum inițial: 2 500 tone) | 4 500 | 5,5 | 0 | 445 500 |

Folie 09.2813 | + 1 000 000 m² (volum inițial: 2 000 000 m²) | 6,26 | 6,1 | 0 | 381 860 |

Pierdere totală venituri: (827 360 EUR – 206 840 EUR) = 620 520 EUR net.

ANEXA II

Valabilă de la 1. 1.2011:

Contingente tarifare vizate la articolul 2

Descrierea | Variația volumului contingentului (tone/g) | Preț estimat (EUR pe m², unitate, km) | Nivelul taxei (%) (2011 TVC) | Taxă vamală contingentară (%) | Variația estimată a pierderii de venituri față de perioada contingentară anterioară (în EUR) |

Plasă din sticlă 09.2628 | + 1.550.000 m² (volum inițial: 350.000 m²) | 0,96 | 7 | 0 | 104 160 |

Mânere 09.2629 | 360.000 unități (volum inițial: 240.000 unități | 2,32 | 6 | 0 | 50 112 |

Fibre optice 09.2635 | + 700.000 km (volum inițial: 2.600.000 unități | 6,66 | 2,9 | 0 | 135 198 |

Pierdere totală venituri față de perioada contingentară precedentă:(289 470 EUR – 72 367 EUR) = 217 103 EUR net.

[1] JO L 3, 7.1.2010, p. 1.

[2] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, adică sume brute după deducerea a 25 % reprezentând cheltuieli de colectare.